Návrh rozhodnutia Rady o pozícii, ktorú má Spoločenstvo zaujať v rámci Rady ministrov AKT-ES v súvislosti s rozhodnutím, ktorým sa mení a dopĺňa rozhodnutie č. 3/2001 Rady ministrov AKT-ES o pridelení zdrojov z ôsmeho a deviateho Európskeho rozvojového fondu Somálsku /* KOM/2007/0057 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 15.2.2007 KOM(2007) 57 v konečnom znení Návrh ROZHODNUTIA RADY o pozícii, ktorú má Spoločenstvo zaujať v rámci Rady ministrov AKT-ES v súvislosti s rozhodnutím, ktorým sa mení a dopĺňa rozhodnutie č. 3/2001 Rady ministrov AKT-ES o pridelení zdrojov z ôsmeho a deviateho Európskeho rozvojového fondu Somálsku (predložený Komisiou) ODÔVODNENIE Pre krajiny ako je Somálsko bolo v článku 93 ods. 6 Dohody o partnerstve AKT-ES prijaté osobitné ustanovenie. Uvedený článok umožňuje Rade ministrov AKT-ES prijať rozhodnutie a odsúhlasiť tak mimoriadnu pomoc pre Somálsko, ktorá sa môže týkať budovania inštitúcií a činností zameraných na hospodársky a sociálny rozvoj, pričom sa osobitne zohľadňujú potreby najzraniteľnejších vrstiev obyvateľstva. Toto ustanovenie nadobudlo účinnosť rozhodnutím č. 3/2001 Rady ministrov AKT-ES z 20. decembra 2001 [1], na základe ktorého bola Somálsku pridelená suma 149 miliónov EUR z 9. ERF na finančnú a technickú spoluprácu. Článok 3 ods. 5 prílohy IV k Dohode o partnerstve AKT-ES umožňuje Spoločenstvu zvýšiť prídel pre krajinu s cieľom zohľadniť mimoriadne potreby alebo výnimočný výkon. V článku 5 ods. 2 prílohy IV je ustanovená možnosť vykonať preskúmanie vo výnimočných situáciách uvedených v ustanoveniach o humanitárnej pomoci a pomoci v núdzových situáciách. V roku 2006 sa v prípade Somálska vykonalo ad hoc preskúmanie. V rámci ad hoc preskúmania sa dospelo k záveru, že na základe analýzy potrieb a výkonu a vzhľadom na osobitný zreteľ v prípade Somálska sa musia zdroje dostupné v rámci stratégie implementácie osobitnej pomoci pre Somálsko (SISAS) na roky 2002 - 2007 zvýšiť, a to v rámci hornej hranice dostupných zdrojov a v súlade s rozhodnutím Rady ministrov AKT-ES. Na základe priloženého návrhu rozhodnutia Rady ministrov AKT-ES, ktorým sa mení a dopĺňa rozhodnutie Rady ministrov č. 3/2001 z 20. decembra 2001, sa poskytuje dodatočný prídel vo výške 36 144 798 EUR z 9. ERF na prechodné financovanie dovtedy, kým do platnosti nevstúpi 10. ERF. Komisia preto navrhuje, aby Rada prijala rozhodnutie uvedené v prílohe. Návrh ROZHODNUTIA RADY o pozícii, ktorú má Spoločenstvo zaujať v rámci Rady ministrov AKT-ES v súvislosti s rozhodnutím, ktorým sa mení a dopĺňa rozhodnutie č. 3/2001 Rady ministrov AKT-ES o pridelení zdrojov z ôsmeho a deviateho Európskeho rozvojového fondu Somálsku RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 310 v spojení s druhým pododsekom článku 300 ods. 2, so zreteľom na Dohodu o partnerstve AKT-ES podpísanú v Cotonou 23. júna 2000[2] a revidovanú dohodu podpísanú v Luxemburgu 25. júna 2005[3], so zreteľom na vnútornú dohodu z 18. septembra 2000 o financovaní a správe pomoci Spoločenstva podľa finančného protokolu k Dohode o partnerstve AKT-ES[4], so zreteľom na návrh Komisie, keďže: (1) Rozhodnutím č. 3/2001 z 20. decembra 2001 Rada ministrov AKT-ES pridelila sumu 149 miliónov EUR v rámci 9. ERF v prospech Somálska. (2) Článok 3 ods. 5 prílohy IV k Dohode o partnerstve AKT-ES umožňuje Spoločenstvu zvýšiť prídel pre krajinu s cieľom zohľadniť mimoriadne potreby alebo výnimočný výkon. (3) V článku 5 ods. 2 prílohy IV k Dohode o partnerstve AKT-ES je ustanovená možnosť vykonať preskúmanie vo výnimočných situáciách uvedených v ustanoveniach o humanitárnej pomoci a pomoci v núdzových situáciách. Na základe záverov ad hoc preskúmania programu spolupráce so Somálskom sa vyžadujú dodatočné zdroje v rámci 9. ERF s cieľom zabezpečiť pokračovanie podpory pre obyvateľov Somálska dovtedy, kým do platnosti nevstúpi 10. ERF. (4) Pozícia Spoločenstva v rámci Rady ministrov AKT-ES by mala byť stanovená tak, aby Rada ministrov AKT-ES prijala rozhodnutie o pridelení dodatočných zdrojov z 9. ERF, ROZHODLA TAKTO: Článok 1 Pozícia, ktorú Spoločenstvo zaujme v rámci Rady ministrov AKT-ES v súvislosti s prideľovaním zdrojov z 9. ERF pre Somálsko vychádza z návrhu rozhodnutia Rady ministrov AKT-ES pripojeného v prílohe. Článok 2 Menej dôležité zmeny návrhu rozhodnutia možno prijať bez toho, aby bolo potrebné ďalšie rozhodnutie Rady. V Bruseli Za Radu predseda PRÍLOHA Návrh ROZHODNUTIE RADY MINISTROV AKT – ES, ktorým sa mení a dopĺňa rozhodnutie č. 3/2001 Rady ministrov AKT-ES z 20. decembra 2001 o pridelení zdrojov z ôsmeho a deviateho Európskeho rozvojového fondu Somálsku RADA MINISTROV AKT-ES, so zreteľom na Dohodu o partnerstve AKT-ES podpísanú v Cotonou 23. júna 2000[5] a revidovanú dohodu podpísanú v Luxemburgu 25. júna 2005[6], a najmä jej článok 93 ods. 6, keďže: 1. Článok 93 ods. 6 Dohody o partnerstve AKT-ES umožňuje Rade ministrov súhlasiť s mimoriadnou podporou pre štáty AKT zúčastnené na predchádzajúcich dohovoroch AKT-ES, ktoré kvôli absencii bežne ustanovených vládnych inštitúcií neboli schopné podpísať alebo ratifikovať Dohodu o partnerstve AKT-ES. Táto podpora sa môže týkať budovania inštitúcií a činností zameraných na hospodársky a sociálny rozvoj, pričom sa osobitne zohľadňujú potreby najzraniteľnejších vrstiev obyvateľstva. Toto ustanovenie sa týka Somálska. 2. Rozhodnutím č. 3/2001 z 20. decembra 2001[7] Rada ministrov AKT-ES pridelila sumu 149 miliónov EUR z 9. ERF v prospech Somálska na finančnú a technickú spoluprácu. Úloha národného povoľujúceho úradníka pre plánovanie a implementáciu tohto prídelu bola zverená vedúcemu povoľujúcemu úradníkovi pre ERF. 3. Článok 3 ods. 5 prílohy IV k Dohode o partnerstve AKT-ES umožňuje Spoločenstvu zvýšiť prídel pre krajinu s cieľom zohľadniť mimoriadne potreby alebo výnimočný výkon. 4. V článku 5 ods. 2 prílohy IV je ustanovená možnosť vykonať preskúmanie vo výnimočných situáciách uvedených v ustanoveniach o humanitárnej pomoci a pomoci v núdzových situáciách. Na základe záverov ad hoc preskúmania programu spolupráce so Somálskom sa vyžadujú dodatočné zdroje v rámci 9. ERF s cieľom zabezpečiť pokračovanie podpory pre obyvateľov Somálska dovtedy, kým do platnosti nevstúpi 10. ERF, ROZHODLA TAKTO: Jediný článok (1) Do rozhodnutia rady AKT-ES č. 3/2001 sa vkladá tento článok 3a: „ Článok 3a Na základe záverov ad hoc preskúmania sa prideľuje dodatočná suma vo výške 36 144 798 EUR z 9. ERF v prospech Somálska na finančnú a technickú spoluprácu z balíka na dlhodobý rozvoj uvedeného v článku 3 písm. a) finančného protokolu uvedeného v prílohe I k Dohode o partnerstve AKT-ES.“ (2) Toto rozhodnutie nadobúda účinnosť dňom jeho prijatia. V Bruseli Za Radu ministrov AKT-ES predseda [1] Ú. v. ES L 56, 27.2.2002, s. 23. [2] Ú. v. ES L 317, 15.12.2000, s. 3. [3] Ú. v. EÚ L 287, 28.10.2005, s. 4. [4] Ú. v. ES L 317, 15.12.2000, s. 354. [5] Ú. v. ES L 317, 15.12.2000, s. 3. [6] Ú. v. EÚ L 287, 28.10.2005, s. 4. [7] Ú. v. ES L 56, 27.2.2002, s. 23.